-Անշուշտ մեր մշակույթի վիճակն ինձ անհանգստացնում է։ Ոչ թե սոսկ անհանգստացնում է, այլ մտահոգում է, տագնապեցնում, մտրակում։ Իսկ հերթապահ անհանգստությունը թողնենք պատգամավորներին, իշխանավորներին։ Տագնապեցնող շատ բան կա, իսկ այդ ամենին մեկիկ-մեկիկ անդրադառնալը, անշուշտ, մեր պարտքն է։ Մեր պարտքը, կոչումը եւ անելիքն է։ Եւ, ըստ երեւույթին, ձեր այս՝ պահանջելու պես խնդրանքը, կդրդի ինձ, որպեսզի առաջիկայում մի քանի հրապարակախոսական հոդվածներ տպագրեմ, որոնք կառնչվեն մշակութային-քաղաքակրթական հարցերին, խնդիրներին, կնճիռներին, վթարներին եւ դարանակալ վտանգներին։